Πρέπει να έρθουμε κι εμείς στο Corny's;
Μόνο τα μωρά πάνε εκεί.
Τότε ταιριάζεις απόλυτα, Γκρέγκι.
Δεν είναι για μωρά, αλλά για οικογένειες, έτσι, Φρανκ;
Ναι, και μπορείς να φας όσο θες, οπότε εκμεταλλεύσου το.
Σας ευχαριστώ που με καλέσατε, κύριε και κυρία Χέφλι.
Άκουσα ότι ο λάκκος με τις μπάλες είναι τεράστιος!
Αυτό το μέρος είναι χάλια!
Είναι το νέο του κλιπάκι. Άκουσα ότι είναι φοβερό!
Λοιπόν, αρκετά.
Ξέρετε τον κανόνα, όχι ηλεκτρονικά την ώρα του φαγητού.
Κάνω βόλτα λοιπόν στο διαστημόπλοιο και φαίνεται ότι μπορείς να έχεις επαφή
με τους εξωγήινους! Πόσο φοβερό! Πόσο τέλειο!
Σιχαίνομαι τον Μακ Ντίγκμπι. Είναι τραγικό πρότυπο.
Πλάκα κάνεις; Είναι ο πιο σπουδαίος τύπος που ξέρω.
Ράουλι, δεν έχετε τέτοια θέματα στην οικογένειά σας, φαντάζομαι.
Ναι, η μαμά μου είναι πολύ αυστηρή με το όριο της μίας ώρας μπροστά σε οθόνη.
Βλέπετε;
Μια ώρα τη μέρα. Αυτό τους είναι αρκετό.
Τη βδομάδα. Μια ώρα τη βδομάδα.
Απέτυχα σαν γονιός.
Όχι.
Ποιος έχει ενθουσιαστεί
με την εκδρομή μας με το αυτοκίνητο;
Θα διασχίσουμε την Αμερική μέχρι να φτάσουμε στη γιαγιά σας.
Είναι υποχρεωτικό;
Η γιαγιά κλείνει τα 90. Όλοι θα έρθουν!
Θα δούμε συγγενείς που έχουμε χρόνια να δούμε.
Έλα, Γκρεγκ. Υπόσχομαι να σε κάνω να περάσεις ωραία.
-Αν έρθω, θα μου δώσεις λεφτά για το βαν; -Όχι.
Γιατί δεν πάμε με αεροπλάνο;
Όχι. Μια εκδρομή με το αυτοκίνητο είναι η τέλεια ευκαιρία
για να περάσουμε χρόνο μαζί σαν οικογένεια.
Τέσσερις μέρες στο αυτοκίνητο. Όλοι μαζί.
Δεν είχα αυτό στο μυαλό μου για τις καλοκαιρινές διακοπές.
Μαμάκα!
Ωχ, όχι. Ο Μάνι κόλλησε.
Μαμάκα!
-Γκρεγκ, πήγαινε να τον βοηθήσεις. -Γιατί εγώ;
Μόνο εσύ χωράς εκεί μέσα.
Άουτς! Χτύπησα το κεφάλι μου!
Βρωμάει άπλυτες κάλτσες!
Αντίο, Γκρεγκ!
Μάνι, μείνε εκεί που είσαι.
Γεια σου, Μπάμπι.
Μάνι;
Μάνι!
Μάνι! Μάνι;
Πάνα! Μια πάνα! Είναι μια πάνα!
Μια πάνα!
Ήξερα ότι δεν έπρεπε να έρθουμε εδώ.
Το ημερολόγιο Ενός Σπασίκλα Θα Πάει Μακριά Η Βαλίτσα;
Αν έμαθα ένα πράγμα από τα παιδικά μου χρόνια,
είναι ότι δεν έχεις καμία απολύτως άποψη για τη ζωή σου.
Η μαμά, για παράδειγμα,
μου λέει πάντα να κάνω "υγιεινά" πράγματα, όπως να διαβάζω και να παίζω στη φύση.
Είναι το χειρότερο.
Αν περνούσε το δικό της,
θα ζούσαμε όπως οι άνθρωποι πριν τα κινητά και τους υπολογιστές.
Το ανθρώπινο είδος έχει εξελιχτεί.
Τώρα χρειαζόμαστε βιντεοπαιχνίδια και κινητά για να επιβιώσουμε.
Το μόνο που θέλει είναι να περνάμε χρόνο οικογενειακά.
Μην με παρεξηγείτε, μου αρέσει η οικογένειά μου,
αλλά δεν είμαι σίγουρος ότι πρέπει να ζούμε μαζί.
Ίσως να είναι καλύτερα,
όταν θα μένουμε μόνοι μας και θα βλεπόμαστε στις γιορτές.
Τώρα όμως, αυτός ο συνδυασμός ανθρώπων δεν λειτουργεί.
Καταστροφή!
Πάνα! Μια πάνα! Είναι μια πάνα!
ΧΕΡΙΑ ΑΠΟ ΠΑΝΑ
Τέλειωσε η ζωή μου.
Έχει ήδη 6.000 προβολές.
Συγχαρητήρια, "χέρια από πάνα", σε είδαν όλοι!
Θα ήθελα να μείνω εδώ με τους χαμένους, αλλά πρέπει να το προωθήσω παντού.
Χειροτερεύει! Τώρα έγινα και καρτούν!
"Τα χέρια από πάνα σκοράρουν."
-Αυτό είναι αστείο. -Δεν καταλαβαίνεις τι γίνεται.
Αν δεν κάνω κάτι, θα με φωνάζουν, "χέρια από πάνα" για μια ζωή.
Ίσως και παραπάνω.
ΓΚΡΕΓΚ "ΧΕΡΙΑ ΑΠΟ ΠΑΝΑ" ΧΕΦΛΙ ΑΝΑΠΑΥΣΟΥ ΕΝ ΕΙΡΗΝΗ
Ας δούμε το βίντεο του Μακ Ντίγκμπι.
Μόνο μην το πεις στους γονείς μου.
Τι κάνετε;
Σήμερα παίζω το "Mushroom Makoto". Είναι ιαπωνικό και πνευματικό,
και τι είμαι; Ένα μανιτάρι στην κουζίνα;
Μπουμ! Χάσατε απ' το μανιτάρι! Έτσι το κάνει ο Ντίγκμπι!
"Έτσι το κάνει ο Ντίγκμπι!" Κλασικό.
Ο Μακ είναι ο καλύτερος.
Αν μπορούσα να μπω στο κλιπ του, όλοι θα ξεχνούσαν τα "χέρια από πάνα".
Ξέρεις τι; Θα του γράψω
να τον ρωτήσω αν μπορώ να μπω σε κάποιο από τα κλιπάκια του.
Δεν κοστίζει τίποτα, σωστά;
Η μαμά σιχαίνεται τον Μακ Ντίγκμπι.
Αλλά εκείνος έγινε πλούσιος και διάσημος παίζοντας βιντεοπαιχνίδια.
Τι λες τώρα! Μου απάντησε κιόλας!
Λέει: "Ευχαριστώ για το μέιλ, Γκρεγκ."
Λέει τ' όνομά μου!
"Θα είμαι στο Player Expo στην Ιντιανάπολη, το σαββατοκύριακο 12-2 μ.μ."
"Θα αράξουμε, θα μάθουμε κινήσεις και θα γράψουμε ιστορία στα παιχνίδια."
"Ίσως να μπορείς να συμμετάσχεις στο επόμενο κλιπάκι μου στο YouTube."
Είναι η καλύτερη μέρα της ζωής μου.
Κανείς δεν θα θυμάται τα "χέρια από πάνα", όταν θα παίζω στο κλιπ του Μακ Ντίγκμπι.
Θα γίνω ο "Διάσημος Γκρεγκ".
Ο Γκρεγκ Χέφλι! Θεέ μου!
Η μαμά σου όμως λέει ότι ο Μακ Ντίγκμπι είναι κακή επιρροή.
Λες να σ' αφήσει να πας στο Player Expo και να παίξεις στο κλιπ του;
Δίκιο έχεις.
Αποκλείεται.
Εκτός αν...
Το Player Expo είναι στην Ιντιανάπολη αυτό το σαββατοκύριακο.
Και το πάρτι της γιαγιάς είναι στην Ιντιάνα.
ΑΤΛΑΝΤΑΣ
Τέλεια!
Το Player Expo είναι μόνο
5 εκατοστά από τη γιαγιά!
Δεν νομίζω ότι λειτουργούν έτσι οι χάρτες.
Το μόνο που πρέπει να κάνω είναι να βρω μια διαδρομή κοντά στο Player Expo,
να ξεγλιστρήσω για να δω τον Μακ Ντίγκμπι
και να επιστρέψω προτού καταλάβουν ότι λείπω. Όλα καλά.
Και όλοι θα έχουν αυτό που θέλουν.
Όντως;
Παιδιά; Παιδιά,
είναι πάρα πολλά τα πράγματα.
Τα χρειάζομαι αυτά!
Όχι, Μάνι, γλυκέ μου. Δεν θα το πάρουμε αυτό.
Δεν χωράμε εκεί μέσα.
Μήπως να δούμε τα αεροπορικά;
Καταστροφή. Το σχέδιό μου πάει κατά διαόλου.
Έχω μια ιδέα.
Αν αδειάσουμε τη βάρκα, μπορούμε να την κάνουμε μπαγκαζιέρα.
Κι αν συναντήσουμε κάποια λίμνη, μπαμπά, θα μας μάθεις να ψαρεύουμε.
Ψάρια.
Ωραία τα λες!
Μάλιστα, καπετάνιε!
Ποιος είναι έτοιμος για το ταξίδι μας; Για να σας ακούσω!
Έτοιμοι! Σκίζεις, μαμά!
Σπασίκλα.
Γιαγιά, σου ερχόμαστε!
Στέλνω μήνυμα.
Όχι ηλεκτρονικά στο ταξίδι.
-Τι εννοείς; -Δεν θα τα χρησιμοποιήσετε καθόλου.
Ούτε κινητά, ούτε iPad,
ούτε ίντερνετ.
Θα είμαστε οικογενειακά. Η μόνη σύνδεση θα είναι μεταξύ μας.
Δώστε μου όλες τις συσκευές σας.
Μας ξεγέλασες!
Δεν γίνεται αυτό.
Τα παιδιά στο σχολείο παίζουν πιο πολύ.
Δεν δίνω το κινητό μου.
Αν δεν το δίνει αυτός, δεν το δίνω ούτε εγώ.
Αν δεν το δώσει, δεν το δίνω.
Ποια νομίζεις ότι είσαι και μας δίνεις διαταγές;
Θέλεις να διαβάζω. Διαβάζω το παιχνίδι! Ποια η διαφορά;
-Είσαι η χειρότερη μαμά! -Ναι!
Χωρίς ηλεκτρονικά δεν υπάρχει τίποτα να κάνουμε.
Δες τα τοπία. Διάβασε ένα βιβλίο.
Να διαβάσω βιβλίο; Σε διακοπές είμαστε!
Το τοπίο είναι χαζό!
Ακούστε τη μητέρα σας, παιδιά.
Φρανκ, και για σένα ισχύει το ίδιο.
Όχι, εγώ πρέπει να ελέγχω τη διαδρομή.
Όχι, αφού έχουμε σύστημα πλοήγησης.
Αν δεν δουλεύει, έφερα και χάρτη.
Θα το κάνουμε παραδοσιακά!
Εκτιμώμενη διάρκεια ταξιδιού:
47 ώρες και 1 λεπτό.
Φαστφουντάδικο!
Αν πεινάσατε, σας έχω φαγητό έτοιμο.
ΓΕΥΜΑ ΑΠΟ ΤΗ ΜΑΜΑ
ΕΚΠΛΗΞΗ
ΒΟΗΘΕΙΑ! ΜΑΣ ΕΧΟΥΝ ΑΠΑΓΑΓΕΙ!
Τη βάψατε!
Δεν είναι σωστά αυτά τα πράγματα!
Μας δίνεις τα κινητά μας;
Όχι. Η τσάντα έκλεισε.
-Και πότε θα ανοίξει; -Δεν θα ανοίξει.
Πότε δεν θα ανοίξει;
Λοιπόν, έχω κάτι διασκεδαστικό για να περάσει η ώρα.
Ποιος έχει τύψεις για κάτι;
Είναι απλό παιχνίδι. Παίρνεις μια κάρτα και τη διαβάζεις δυνατά.
Αν έχεις κάνει αυτό που λέει η κάρτα, παίρνεις ένα βαθμό. Κερδίζεις με 3 βαθμούς.
"Πρέπει να ομολογήσω ότι κάποτε είχα ένα ασυνήθιστο κατοικίδιο."
-Είχα μια ταραντούλα στο πανεπιστήμιο. -Αποκλείεται.
Τον έλεγα Τέρι Άντουλα και ήταν φανταστικός.
Ένας βαθμός.
"Πρέπει να ομολογήσω ότι έχω κάνει κάτι τρελό στα μαλλιά μου."
Εγώ! Έβαψα τα μαλλιά μου ροζ ένα καλοκαίρι όταν ήμουν νέα.
Πότε σταματήσατε να έχετε πλάκα;
Ήμαστε κι εμείς νέοι κάποτε ξέρεις.
Να διαβάσω την επόμενη;
Ναι.
"Πρέπει να ομολογήσω ότι
ΚΑΠΟΤΕ ΣΥΝΑΝΤΗΣΑ ΕΝΑΝ ΔΙΑΣΗΜΟ.
"έσπασα ένα τζάμι μ' ένα αεροβόλο και κατηγόρησα τον μικρό μου αδερφό."
Ναι, το έκανα.
Ισοφάρισα τη μαμά και τον μπαμπά. Διάβασε κι άλλη.
Σειρά μου.
"Πρέπει να ομολογήσω ότι οδήγησα το αμάξι της μαμάς μου χωρίς δίπλωμα
"και γρατζούνισα άσχημα την πόρτα."
Κι αυτό το έκανα! Άλλος ένας πόντος!
Πήρα κι άλλον! Ακόμη ένας βαθμός!
"Πρέπει να ομολογήσω ότι
ΜΕ ΠΗΡΕ Ο ΥΠΝΟΣ ΣΤΗΝ ΕΚΚΛΗΣΙΑ
"γέμισα με χαρτί τουαλέτας το σπίτι της γειτόνισσας."
Ναι!
Ένοχος!
Αυτό το παιχνίδι φτιάχτηκε για μένα! Σας κέρδισα!
Ναι! Κερδίζω! Κέρδισα!
Θα μου φτιάξετε το βαν, έτσι;
Λυπάμαι πολύ που γέμισα το σπίτι σας με χαρτί τουαλέτας, κυρία μου.
Δεν ήταν καθόλου σωστό και θα ήταν τιμή μου
να κουρεύω το γρασίδι και να πλένω το αμάξι σας για το υπόλοιπο του καλοκαιριού.
Εντάξει, σας ευχαριστώ. Γεια σας.
Την έβαψες!
Πού είναι η πιπίλα του Μάνι;
Την άφησα στο σπίτι.
Τι έκανες λέει;
Πήρα μια αυταρχική απόφαση. Είναι πολύ μεγάλος για πιπίλα.
Αυτό το ταξίδι είναι η τέλεια ευκαιρία για να τη σταματήσει, με πιάνεις;
Μόνο αυτή είχαν.
Είπα όχι κινητά.
Θέλω να το ποστάρω. Είναι ξεκαρδιστικό.
Όχι!
Όχι Instagram και όχι Snapchat!
Συμφωνώ με το στομάχι του Γκρεγκ. Πρέπει να φάμε.
Αν ξυπνήσεις τον Μάνι απότομα,
εκνευρίζεται απίστευτα και δεν ηρεμεί με τίποτα.
Οπότε όταν κοιμάται, η μαμά κι ο μπαμπάς κάνουν ό,τι μπορούν για να μην ξυπνήσει.
Έτοιμοι;
Γκρεγκ, πρόσεχε!
Παραλίγο να ξυπνήσεις τον Μάνι!
Πάρε αυτά που έχω στη λίστα και μόνο αυτά!
Στη λίστα, μάλιστα.
Μπέιγκελ ολικής άλεσης, τυρί κρέμα, μορταδέλα και μήλα;
Καλύτερα να χωριστούμε. Διαίρει και τελείωνε.
Πήρες τίποτα από τη λίστα της μαμάς;
Ηρέμησε, Γκρέγκι. Πήρα κάτι καλύτερο.
Μοτέλ Όνειρα Γλυκά ΔΩΡΕΑΝ WIFI - ΠΙΣΙΝΑ
Δωρεάν Wifi. Τέλεια.
-Πάμε να δούμε την πισίνα; -Φύγαμε!
Τι απατεώνες! Να τους μηνύσουμε για ψευδή διαφήμιση!
Τουλάχιστον έχει τζακούζι.
Κοίτα όμως τους περίεργους τύπους.
Ή καλύτερα μουσάτους τύπους;
Καλό.
Φρανκ,
αυτό το μέρος είναι αηδιαστικό!
Δεν είναι και τόσο άσχημα.
Για ένα βράδυ είναι μόνο.
Οι πετσέτες είναι πιο βρεγμένες απ' τα χέρια μου.
Μαμά!
Μην πάει κανείς σας στο μπάνιο. Θα πλυθούμε στην επόμενη στάση.
Ας φάμε.
Τι σκεφτόσασταν;
Δεν μπορούμε να φτιάξουμε βραδινό από προψημένα ρολάκια κανέλας
και τσιχλόφουσκα.
Φυσικά και όχι.
Για επιδόρπιο είναι. Πήρα πίτσα για μικροκύματα.
ΚΛΕΙΔΩΜΕΝΟ
Ρόντρικ;
Αυτό είναι χρηματοκιβώτιο.
Και το έκαναν να μοιάζει με φούρνο μικροκυμάτων.
Πολύ έξυπνο.
Τίποτα από τη λίστα μου πήρατε;
Δεν έβγαζα τα καλμογραφικά σου.
Μήπως εννοείς καλλιγραφικά;
Καλλιγραφικά;
Μπορώ να πάω στο τζακούζι;
Ναι, απλώς μην ξυπνήσεις τον Μάνι όταν γυρίσεις.
Πεινάω σαν λύκος.
Κι εγώ.
"Η αντίδραση των παππούδων στα χέρια από πάνα;"
Πάνα! Μια πάνα! Είναι μια πάνα!
Έι, τυρορωγάκια.
Τι κάνεις εσύ εδώ;
Είπα να σου κάνω παρέα, μήπως έρθει καμιά γκόμενα που να γουστάρει μουσικούς.
Πήρες το κινητό σου απ' το αμάξι;
Ο Ράουλι είναι.
"Καλά να περάσεις στο Player Expo. Zoo-Wee-Mama."
Τι σπασίκλας.
Player Expo;
Σχεδιάζεις να πας στο συνέδριο με τους σπασίκλες.
Αυτό είναι φοβερό. Θα το πω στη μαμά.
Όχι, Ρόντρικ, δώσ' το πίσω!
Τι;
-Όχι. -Ούμπα Λούμπα!
Μετά το κόλπο σου με τις κάρτες, είναι η ευκαιρία μου να σ' το ανταποδώσω.
Ίσως η μαμά κι ο μπαμπάς να μου δώσουν τα λεφτά για την επισκευή του βαν.
Περίμενε.
Αν χρειάζεσαι λεφτά, έχω ένα καλύτερο τρόπο να βρεις. Αρκετά.
Έλα μαζί μου στο Player Expo.
Θα είναι γεμάτο από καυτές κοπέλες.
Γιατί φοράει πανοπλία πάνω απ' το μαγιό;
Λέγεται παιχνίδι με κοστούμια.
Αληθινά είναι αυτά;
Αμφιβάλλω. Τα όπλα φτιάχνονται από αφρώδη υλικά και άλλα διάφορα.
Το καλύτερο όμως είναι ότι γίνεται διαγωνισμός βιντεοπαιχνιδιού για ντράμερ,
όπως το Rock Band, και το βραβείο είναι γύρω στα 1.000 δολάρια.
Χίλια δολάρια; 10 βανάκια θ' αγοράσω μ' αυτά.
Αλλά θα με μαρτυρήσεις στη μαμά. Αποκλείεται να πάω.
Αφού λέω ότι θα πάμε, θα πάμε.
Το 'πιασες, chico;
Τι κάνεις;
Δεν είναι αυτό που νομίζεις.
Δουλεύεις;
Εντάξει. Αυτό που νομίζεις είναι.
Δεν μπορούσα να πω στο αφεντικό ότι θα λείψω μια βδομάδα. Καταλαβαίνεις;
Ναι, αλλά αν το μάθει η μαμά, θα τα πάρει άσχημα.
Το ξέρω. Γι' αυτό εσύ κι εγώ πρέπει να...
Πήρες το κινητό σου απ' το αμάξι;
Όχι.
Γκρεγκ, αν το μάθει η μαμά, θα τα πάρει άσχημα.
Εντάξει, θα το βάλω πίσω. Δεν θα πω στη μαμά τίποτα. Το υπόσχομαι.
Θέλω όμως η μαμά να είναι ευτυχισμένη. Δεν θες να την απογοητεύσεις, σωστά;
Φυσικά και όχι.
Τότε ας το κρατήσουμε μεταξύ μας αυτό.
Αυτό που δεν ξέρει, δεν μπορεί να την πληγώσει, έτσι;
Έτσι.
Μπράβο το αγόρι μου.
Είσαι πορτοκαλί;
Ναι.
Εγώ πού θα κοιμηθώ;
Τι κάνετε; Κάποιοι προσπαθούν να κοιμηθούν!
Βάλε κανένα παντελόνι, φρικιό!
Νομίζετε ότι είναι αστείο;
Δεν θα γελάτε όταν φωνάξω τον υπεύθυνο,
και πετάξει εσένα και τη μουσάτη οικογένειά σου έξω!
Αλήθεια;
Τι συμβαίνει εδώ πέρα;
Το βανάκι μου!
Γιατί το έκανες αυτό;
Εγώ;
Αυτό το φρικιό εμφανίστηκε με τα εσώρουχα,
και όταν του είπαμε να φορέσει ρούχα, απείλησε να μας χτυπήσει.
Ορίστε;
Αυτό δεν είναι αλήθεια!
Και σε είπε "χοντρό μουσάτο".
Έλα δω, αλητάκο!
Μπαμπά! Βοήθεια!
Παιδί σου είναι αυτό;
Ποιο παιδί;
Μπείτε μέσα!
Ξέρω ότι είσαι εκεί έξω, μικρέ!
Έχω βρει γνήσια πατώματα για το τροχόσπιτό μου, μικρέ!
Θα βρω κι εσένα!
Γιατί να κοιμηθώ εγώ στην ντουλάπα;
Έλα, κάνε πιο κει.
Τι κάνεις στο δωμάτιό μου;
Πού ήσουν;
Πήγα για ένα γρήγορο τρεξιματάκι.
Με τα εσώρουχα;
Μου αρέσει ο φρέσκος αέρας.
Καλά.
Γλυκέ μου, δεν είναι σωστό αυτό.
Γιατί καθυστερούμε; Ας ξεκινήσουμε. Σωστά, μαμά;
Συμφωνώ με τον Γκρεγκ. Εθνική, έρχεται η οικογένεια Χέφλι.
Να φοράς παντελόνι όμως. Κυκλοφορούν πολλοί ανώμαλοι εκεί έξω.
Και μουσάτοι.
Είναι τόσο καταθλιπτικό τραγούδι.
Τι κάνεις; Ρόντρικ, κάτσε πίσω.
Τι είναι αυτό;
Μουσική το λες αυτό;
Είναι το νέο δείγμα των Löded Diper. Δεν κάνει τίποτα.
Ευχαριστώ.
Αμέσως μετά ήταν το σόλο μου. Δεκατρία λεπτά στον παράδεισο.
Πρώτος κανόνας στα ταξίδια είναι ότι μουσική διαλέγει ο οδηγός.
Κι αυτό είναι τέλειο, γιατί εγώ είμαι η οδηγός,
και διάλεξα το τραγούδι μας για το ταξίδι.
Είναι οικογενειακή παράδοση.
Ο παππούς κι η γιαγιά διάλεγαν τα τραγούδια κι εμείς τραγουδούσαμε.
-Μ' αρέσει αυτό. -Το ξέρω.
Ήταν μεγάλη επιτυχία όταν βγαίναμε.
Σταματήστε, σας παρακαλώ!
Όχι, δεν μπορεί να συμβαίνει αυτό!
Σας παρακαλώ, σταματήστε!
Καλά, εντάξει!
Την είχα καταβρεί μ' αυτό.
Βάλτε κάτι άλλο. Οτιδήποτε άλλο.
Εντάξει.
Κέρδισες.
Διαλέγω το "¡Hola!: Μάθετε να μιλάτε Ισπανικά."
Ας ξεκινήσουμε με τον πιο κοινό χαιρετισμό, "Γεια σου" ή "Γεια".
Το "Γεια" λέγεται "Hola" στα Ισπανικά. Μπορείτε να το πείτε κι εσείς;
Hola. Το είπατε σωστά;
Η λέξη "πίνω" μεταφράζεται ως "beber".
Προσπαθήστε να το πείτε.
ΠΑΝΗΓΥΡΙ
Θα σας αρέσει πολύ αυτό.
Το πανηγύρι θα είναι η τέλεια ευκαιρία
να δείτε πώς ζουν οι άνθρωποι στις μικρές πόλεις της Αμερικής.
Κάτσε, εμείς πού ζούμε;
Η καταγωγή σας είναι από μια μικρή παραδοσιακή πόλη.
Ο μπαμπάς του παππού έκανε τρεις δουλειές
για να μαζέψει λεφτά για ν' αγοράσει χωράφια και να φυτέψει σόγια.
Γιατί να θέλει κάποιος να καλλιεργήσει σόγια;
Φοβερή ιστορία. Ξυπνήστε με όταν τελειώσει.
Μπράβο σας.
Κι εμείς έτσι αντιδρούσαμε στους γονείς μας;
Αν έρθουμε στο πανηγύρι, θα μας δώσεις τα κινητά μας;
Όχι.
Για μια ώρα μόνο; Εμείς κάνουμε κάτι για σας,
κι εσείς κάτι για μας. Δίκαιο είναι.
Το πανηγύρι είναι δώρο.
Δεν υπάρχει ανταμοιβή μετά από ένα δώρο!
Θα έρθετε στο πανηγύρι και θα περάσετε και πολύ ωραία!
Έγινα κατανοητή;
ΤΟ ΜΙΚΡΟΤΕΡΟ ΑΛΟΓΟ ΓΙΓΑΝΤΙΑΙΟΣ ΑΡΟΥΡΑΙΟΣ
Τι λέτε, να χωριστούμε;
Εσύ πήγαινε τον Μάνι στα τρενάκια κι εγώ θα δείξω στα αγόρια πώς κερδίζουν.
Δεν χρειάζονται τους γονείς στα πόδια τους.
Θα τους κάνει καλό να περάσουν χρόνο μαζί. Να δεθούν.
Όλα τα τρενάκια φαίνονται άθλια.
Και παλιά. Πολύ παλιά.
Νιώστε πώς είναι να μένεις σε χωριό.
Φτύστε κανένα κουκουτσάκι, δείτε πώς είναι ο σανός.
Και να φάτε υγιεινά.
Εκμεταλλευτείτε αυτά που παράγουν εδώ.
-Εννοείται. -Ναι, την παραγωγή.
Καλά να περάσετε.
Τηγανιτό βούτυρο σε ξυλάκι!
Τρέχουμε!
Δύο ξυλάκια παρακαλώ!
Κανονικά ή κρατσανιστά;
Κρατσανιστά φυσικά!
Είναι η καλύτερη στιγμή της ζωής μου!
Να πάρουμε τηγανίτες και λουκάνικα.
Έχω υπολογίσει και παγωτά!
Πρέπει να φύγουμε.
Θα πάρω άλλα δύο.
Μπαμπά, ξεθεώθηκα. Μπορούμε να φύγουμε;
Έχω πρόβλημα. Πρέπει να κάνω ένα τηλεφώνημα για τη δουλειά.
-Πού είναι η μαμά; -Στην ουρά για την τουαλέτα.
Έχω τουλάχιστον 20 λεπτά. Θα μου κάνεις μια χάρη;
Πήγαινέ τον στη σκηνή με τα ζώα. Δεν θέλω να γκρινιάξει όσο είμαι στο τηλέφωνο.
Εγώ να τον πάω;
Ναι. Περάστε λίγο ποιοτικό χρόνο μαζί.
Δέκα δολάρια. Φτάνουν; Τέλεια!
Πάμε, Μάνι.
Λυπάμαι, δεσποινίς, αλλά δεν μάντεψες σωστά.
Αλλά θα σου δώσω αυτό το γλειφιτζούρι. Ποιος είναι ο επόμενος;
Γλειφιτζούρι.
Όχι τώρα, Μάνι.
Καλά, εντάξει!
Επόμενος; Γεια σου, μικρέ μου φίλε.
Για να σε ρωτήσω κάτι. Το βλέπεις εκείνο το γουρούνι;
Πόσα κιλά νομίζεις ότι είναι;
Μόνο το γλειφιτζούρι τον ενδιαφέρει.
Και πάλι θέλω να μαντέψει για να πάρει το γλειφιτζούρι.
Ξέρει μόνο το 1, 2, 3.
4, 5, 6!
Κοίτα να δεις ο μικρούλης!
Ο Γουιλμπέρτα ζυγίζει ακριβώς
456 λίβρες. Τι έχετε να πείτε γι' αυτό;
Μπράβο σου, αγόρι μου!
Γιε μου, κέρδισες το μεγάλο βραβείο. Κοιτάξτε να δείτε.
Μάνι, αυτό είναι φανταστικό.
Να τον προσέχεις.
Έλα, πάρ' τον.
Έτσι μπράβο.
Όχι, δεν μπορούμε να πάρουμε το γουρούνι.
Εννοείς ότι δεν θα τον αφήσεις να το κρατήσει;
Ένα αγόρι χρειάζεται ένα γουρούνι.
Δεν ζούμε σε φάρμα. Είμαστε φυσιολογικοί άνθρωποι.
Δηλαδή αυτοί που ζουν σε φάρμες δεν είναι φυσιολογικοί;
Δεν εννοούσα αυτό.
Απλώς δεν έχουμε χώρο για να τον κρατήσουμε.
Κυρία μου, θα βάζατε ένα γουρούνι μαζί με το μωρό σας στο σπίτι;
Θα το πάρουμε και θα φύγουμε.
Δείτε λοιπόν, είχαμε νικητή! Πήρε το μεγάλο βραβείο.
Μην τα κάνεις, σε παρακαλώ.
Σας ακούω καθαρά.
Μπαμπά, κράτα τον Μάνι. Πρέπει να φύγω.
Περίμενε! Όχι!
Γιατί είσαι τόσο νευρικός;
Δεν είμαι. Απλώς έχω ενθουσιαστεί
που θα μπούμε στο "Alien Abduction".
Πάμε να παρτάρουμε!
Μείνετε κολλημένοι στον τοίχο και κοντά τα χέρια σας! Ξεκινάμε!
Δεν έπρεπε να έχω φάει και το ένατο ξυλάκι βούτυρο.
Ένατο;
Εσύ!
Σταματήστε το!
Μια πάνα!
Τι στο καλό;
Πρόσεχε, ανόητε.
Συγγνώμη!
Ή θα κουνηθείς ή θα περάσω από πάνω σου.
Μην το κάνετε, σας προειδοποιώ.
Δεν είμαι άριστος στη φυσική,
αλλά γνωρίζω τη θεωρία πως, "Ό,τι ανεβαίνει, κατεβαίνει."
Θα έτρωγα άλλο ένα ξυλάκι βούτυρο.
Όχι, Θεέ μου! Μπήκε στο στόμα μου!
Πάμε να φύγουμε από δω!
Πού πήγατε; Ήταν σημαντικό το τηλεφώνημα.
Ας το κρατήσουμε μεταξύ μας, εντάξει;
Είστε όλα τα αγόρια μαζεμένα.
Περνούν καλά οι άντρες της οικογένειας Χέφλι;
Φυσικά, απίστευτα. Όλοι μαζί.
Εγώ κέρδισα ένα βραβείο.
Αλήθεια, γλυκέ μου; Τι κέρδισες;
Θεούλη μου!
Ένα γουρούνι.
Αληθινό γουρούνι.
Ζωντανό αληθινό γουρούνι.
Πώς συνέβη αυτό;
Ο Μάνι μάντεψε το βάρος, έτσι μπαμπά;
Ναι, σωστά. Στη...
Στη σκηνή με τα ζώα.
Στη σκηνή με τα ζώα. Σωστά.
Τώρα που το σκέφτομαι όμως, δεν είναι καλή ιδέα να το κρατήσουμε,
γιατί δεν είναι κατοικίδιο και ανήκει στον αχυρώνα. Να το επιστρέψουμε.
Το αγαπώ το γουρουνάκι μου.
Τώρα σου ήρθε αυτή η ιδέα;
Είναι τέλειο που έχουμε γουρούνι. Θα του βγάζουμε μπέικον κάθε πρωί.
Η αλήθεια είναι ότι δεν ήμουν 100% εκεί όταν κέρδισε ο Μάνι.
Ήταν με τον Γκρεγκ.
Δεν μπορούσα να κάνω τίποτα.
Αλήθεια δεν ήθελα να το πάρουμε, αλλά με πίεσαν πολύ
οι αγρότες;
Τι συμβαίνει εδώ;
Δεν ήμουν μαζί τους,
επειδή έπρεπε να κάνω ένα τηλεφώνημα.
Είμαι αρκετά πιεσμένος.
Και ειλικρινά πιστεύω ότι το εμπάργκο στην τεχνολογία δεν είναι ρεαλιστικό.
Πρέπει να πάρω το γραφείο. Η χρήση κινητού από τον Γκρεγκ είναι στο DNA του.
Ορίστε; Έχει κι ο Γκρεγκ το κινητό του;
Έλα τώρα. Είχαμε κάνει συμφωνία.
Θα πληρώσει κάποιος για το βανάκι μου;
Σταματήστε! Μισό λεπτό να καταλάβω.
Εσύ και ο Γκρεγκ έχετε τα κινητά σας,
και συνωμοτήσατε για να μου το κρύψετε;
Φεύγουμε.
Και θα κρατήσουμε το γουρούνι.
Ας ακούσουμε πώς είναι στα Ισπανικά το, "Πώς σε λένε;"
λέξη προς λέξη.
Το "Πώς" γίνεται "Qué".
Τι έπαθε;
Γκρεγκ, πες στον πατέρα σου, ότι το γουρούνι του προφανώς θέλει τουαλέτα.
Θα ήθελα κι εγώ να πάω στην τουαλέτα.
Ήπια πάρα πολλή λεμονάδα.
Τότε πες στον πατέρα σου να σταματήσει στο επόμενο βενζινάδικο,
και πάρε και το γουρούνι μαζί σου.
Ορίστε;
Θα πρέπει να κρατηθείς.
Η επόμενη έξοδος είναι σε 60 χλμ.
Εξήντα χιλιόμετρα;
Είναι πάρα πολύ μακριά.
Δεν γίνεται. Δεν μπορώ να κρατηθώ άλλο.
Έλεος, Γκρεγκ!
Μην στάξεις απ' έξω.
Το μπουκάλι γεμίζει.
Τότε σταμάτα να κατουράς.
Δεν γίνεται αυτό. Τώρα που ξεκίνησα, πρέπει να τελειώσω.
Έχει δίκιο.
Πάρε.
Δεν το θέλω αυτό!
Κοίτα πόσο χαριτωμένο είναι.
Το γουρούνι έχει εκπαιδευτεί καλύτερα από σένα, Γκρεγκ.
Θεέ μου!
Τι γίνεται;
Δεν υπάρχει!
Κοίτα! Έχει μίνι μπαρ.
-Ωραία! -Κάντε πίσω.
Δεν θα πάρετε τίποτα απ' το μίνι μπαρ.
Δεν θα δώσω 7 δολάρια για ένα μπισκότο.
Πού θα κοιμηθεί το γουρούνι;
Δεν είναι δίκαιο. Το γουρούνι μπορεί να τα φάει κι εμείς όχι;
Συνειδητοποιείς ότι κοστίζουν περισσότερο απ' το δωμάτιο;
Σ' αγαπώ, γουρουνάκι.
Άσε με ν' απαντήσω και θα ξεχάσω τη δουλειά για όλο το υπόλοιπο ταξίδι.
Μόνο οικογενειακός χρόνος.
-Μόνο οικογενειακός χρόνος; -Το υπόσχομαι.
Σύμφωνοι. Τελείωνε γρήγορα.
Αγόρια, ας βοηθήσουμε τον μπαμπά κάνοντας ησυχία για 10 λεπτά,
ώστε να αφήσει τη δουλειά και να κάνουμε διακοπές.
Εντάξει.
Ό,τι πεις.
Ησυχία. Απαντάω.
-Φρανκ εδώ. -Φρανκ, πού είσαι;
Γεια σου, Τζούλι.
Λυπάμαι, το θέμα γιγαντώθηκε και φταίω εγώ.
Δεν είναι πρόβλημα αυτό.
Εντάξει.
Κάνεις περισσότερη φασαρία από το μασούλημά μου.
Πέτα την.
Μάλλον έχει πρόβλημα η γραμμή.
-Μ' ακούς; -Εδώ είμαι, Τζούλι.
Φρανκ, η προθεσμία για την πρόταση είναι την Παρασκευή.
Βρες την πιπίλα!
Πιάσε το γουρούνι!
Η λέξη "πίνω" μεταφράζεται ως "beber".
Πείτε κι εσείς.
Το "διαβάζω" μεταφράζεται σε "leer".
Σειρά σας τώρα.
Το "μπορώ" μεταφράζεται σε "poder" στα Ισπανικά.
Το "ξέρω" μεταφράζεται σε "saber".
Άλλη μία, "saber".
Τέλεια. Μπράβο σας!
Θα 'μαι τυχερός αν δεν με απολύσουν μέχρι τη Δευτέρα!
Έπρεπε να πάμε ταξίδι με το αυτοκίνητο!
Φρανκ! Τι συμβαίνει;
Ποιο ταξίδι;
Φρανκ; Σε ποιον μιλάς; Μ' ακούς;
Ακούει κανείς;
Μπαμπά, νομίζω ότι η γραμμή είναι ακόμα ανοιχτή.
Φρανκ; Τι συμβαίνει; Πού είσαι;
Απάντησέ μου.
Ρόντρικ, νόμιζα ότι η γιαγιά απείχε 5 εκατοστά από το Player Expo.
Αλλά σ' αυτόν τον χάρτη είναι 18!
-Και; -Θα είμαστε πολύ πιο μακριά.
Δεν θα παίξω στο κλιπ του Μακ Ντίγκμπι και εσύ δεν θα κερδίσεις τα 1.000 δολάρια.
Βρες ένα τρόπο να το διορθώσεις, σπασικλάκι. Χρειάζομαι τα λεφτά.
Έχω μια ιδέα.
Βιάσου.
Αλλαγή προορισμού σε Συνεδριακό Κέντρο Parkway.
Ο Μάνι είχε δεθεί με το γουρούνι.
Αλλά από το βλέμμα της μαμάς και του μπαμπά,
φαινόταν ότι οι μέρες του μαζί μας ήταν μετρημένες.
ΜΙΚΡΑ ΠΛΑΣΜΑΤΑΚΙΑ ΖΩΟΛΟΓΙΚΟΣ ΚΗΠΟΣ
Πώς λένε "Το όνομά σου" στα Ισπανικά;
Θα πείτε, "Tu nombre",
"Mi nombre",
ή "Su nombre";
Δεν καταλαβαίνω. Είμαστε αρκετά εκτός πορείας.
Δεν μπορείς να εμπιστευτείς την τεχνολογία. Αν κοιτούσαμε ένα χάρτη...
Μην ανησυχείς. Θ' αναπληρώσουμε τον χαμένο χρόνο αύριο.
Το ελπίζω.
Παιδιά, ελάτε να σας δείξω κάτι.
Έφτιαξα αυτό για τα γενέθλια της γιαγιάς.
Ένα λεύκωμα αναμνήσεων.
Για να δούμε. Εδώ είναι η γιαγιά μωρό.
Αγόρι ή κορίτσι;
Ποιος είναι αυτός ο στρατιώτης;
Ο αδερφός της γιαγιάς, ο Φρεντ. Στον Δεύτερο Παγκόσμιο Πόλεμο.
Θα σας δείξει τα μετάλλιά του αν της το ζητήσετε.
Ήταν πολύ σπουδαίος άνθρωπος.
Είναι η οικογενειακή μας ιστορία, παιδιά.
Το λεύκωμα φτάνει μέχρι...
Όχι! Με τίποτα! Δεν μπορείς να τις δείξεις αυτές!
Ναι, μαμά. Δεν μπορείς να της δώσεις φωτογραφία του γυμνού ποπού μου.
Μα είναι τόσο χαριτωμένος.
Ελάτε, παιδιά. Πρέπει να σηκωθούμε νωρίς. Πάμε για ύπνο.
Πάμε, Μάνι.
Βάλτε τις πιτζάμες σας.
Τα καταφέραμε!
Είμαστε πάλι στα 5 εκατοστά μακριά από το Player Expo.
Τέλεια! Αύριο ξεκινάμε, compadre.
Πάμε στην πόλη να πάρουμε δώρο για τη γιαγιά. Δεν θ' αργήσουμε.
Πώς θα πάμε στο Expo; Έχεις καθόλου λεφτά;
Δεν χρειαζόμαστε λεφτά. Υπάρχει το Uber. Είναι δωρεάν.
Δωρεάν;
Και πώς βγάζουν κέρδος;
Δεν ξέρω. Δεν είμαι γυναίκα επιχειρηματίας.
Είδες; Δεν πληρώσαμε τίποτα.
Όντως είναι δωρεάν. Φανταστικό.
Δεν πίστευα όμως ότι θα μας πάρει μία ώρα για 5 εκατοστά.
Είναι εντυπωσιακό!
Το ξέρω. Δεν έχω ξαναδεί τόσους σπασίκλες μαζεμένους.
Αυτοί είναι σαν εμένα. Εδώ έπρεπε να είμαι.
Πάνα! Μια πάνα!
Σωστά.
Δεν θέλω ν' αργήσουμε στο πάρτι της γιαγιάς. Γιατί δεν απαντούν;
Είπες να μην χρησιμοποιήσουν ηλεκτρονικά.
Σοβαρά μου τη λες τώρα;
Όχι.
Καλώς ορίσατε στο Rock Drummer.
Αυτός ο διαγωνιζόμενος λέει ότι είναι επαγγελματίας. Ας τον ακούσουμε.
Όχι και πολύ καλά.
Η γιαγιά μου το κάνει καλύτερα.
Ώρα να φεύγεις, μεγάλε.
Τελικά, ο Ρόντρικ δεν θα φτιάξει το βανάκι του σύντομα.
Ήρθαμε στο συνέδριο και περάσαμε όμορφα.
Φεύγουμε το πρωί και κανείς δεν κατάλαβε τίποτα!
Έχει περάσει πολλή ώρα. Θα καλέσω την αστυνομία.
Ναι, θα ήθελα να αναφέρω μια εξαφάνιση.
Οι γιοι μου, Ρόντρικ και Γκρεγκ.
Ο Ρόντρικ είναι 16 και ο Γκρεγκ 12.
Τι ρούχα φορούν; Δεν ξέρω.
Ο Ρόντρικ ένα μαύρο μπλουζάκι με τους Motörhead
και ο Γκρεγκ ένα μπλουζάκι με τον Twisted Wizard και μπλε μανίκια.
Πώς τα ξέρεις αυτά;
Είμαι στο Player Expo, το πιο καυτό γεγονός της πόλης.
Το καλύτερο μέρος για ν' ανακαλύψετε νέα πράγματα.
Μπάμπι!
Τι λένε οι γονείς σας που ήρθατε στο Player Expo;
Δεν έχουν ιδέα.
Είναι λίγο αργόστροφοι.
Είναι λίγο αργόστροφοι,
αφού εσείς είστε εδώ κι εκείνοι δεν γνωρίζουν τίποτα.
Γιατί δεν έρχεστε κι εσείς εδώ, που έχει τόσα διασκεδαστικά πράγματα.
Κοιτάξτε πόσο διασκεδάζουν!
Τελικά, θέλω να αναφέρω μια διπλή ανθρωποκτονία,
στο Player Expo σε περίπου 30 λεπτά.
Τώρα στην κεντρική σκηνή, υποδεχτείτε τον τεράστιο Μακ Ντίγκμπι.
Κοίτα! Εκεί είναι!
Παίζει το Downhill Death Race.
Έτσι το κάνει ο Ντίγκμπι!
Είναι τέλειο! Ετοιμάζεται να κάνει παγκόσμιο ρεκόρ!
Όταν με δουν στο κλιπ μαζί του, θα γίνω το πιο τζαμάτο παιδί στο γυμνάσιο,
και θα ξεχάσουν όλοι τα "χέρια από πάνα".
Κανείς δεν θα ξεχάσει τα "χέρια από πάνα". Είναι πάρα πολύ αστείο.
Έχω ραντεβού με τον Μακ Ντίγκμπι.
Μου έστειλε μέιλ όπου με προσκαλούσε να παίξω μαζί του.
Σε όλους τα στέλνουν αυτά. Η ουρά είναι εκεί πίσω.
Το μέιλ ήταν κόλπο για να έρθουν τα παιδιά. Δεν μπορώ να περιμένω στην ουρά.
Δεν θα μπω ποτέ στο κλιπ του Μακ Ντίγκμπι στο YouTube.
Θα κατέβω αυτή την πλαγιά πολύ γρήγορα. Θα ξεσκίσω αυτό το φρέσκο χιόνι.
Εκτός αν...
Σιγουρέψου ότι είμαστε και οι δύο στη φωτογραφία.
Θα το κάνω να φαίνεται σαν να αράζουμε παρέα.
Θα το ανεβάσω στο YouTube και όλα θα είναι τέλεια.
Εδώ θα συμβούν όλα.
Ο Μακ Ντίγκμπι εναντίον των οπαδών του, ζωντανά, εδώ στο Player Expo.
Ο Ντίγκμπι πετάει σήμερα. Αν συνεχίσει έτσι,
θα είναι η καλύτερη μέρα παιχνιδιού που είχε ποτέ.
Χιονόμπαλα στα μούτρα! Έτσι το κάνει ο Ντίγκμπι!
Τα κατάφερε! Είναι στην πίστα 31!
Είναι λεπτά μακριά απ' το να σπάσει το ρεκόρ του Downhill Death Race!
Χιονοστιβάδα!
Ο Μακ Ντίγκμπι έχει τον απόλυτο έλεγχο!
Την έβαψε ο τύπος!
Είναι τρελό! Είστε μάρτυρες σε ιστορικές στιγμές!
Τι συμβαίνει;
Τι έκανες; Θα έκανα νέο ρεκόρ! Ποιος είσαι;
Είμαι...
Γκρεγκ Χέφλι!
Είσαι τιμωρημένος για όλη σου τη ζωή!
Και σου ορκίζομαι ότι δεν θα ξαναπαίξεις βιντεοπαιχνίδι,
όσο ζω και αναπνέω.
Σοβαρά, Γκρεγκ, νόμιζα ότι είχες ωριμάσει λίγο
μετά από τα "χέρια από πάνα", αλλά μάλλον έκανα λάθος.
Δεν είναι δυνατόν!
Αυτός είναι! Κυρίες και κύριοι!
Έχουμε μια διασημότητα ανάμεσά μας!
Η προσπάθειά μου να σπάσω το ρεκόρ καταστράφηκε από τον ένα και μοναδικό,
"χέρια από πάνα"!
Είναι απίστευτο!
Έχουμε τον αληθινό "χέρια από πάνα" στη σκηνή μας.
Και ο "χέρια από πάνα" έχει πραγματικό όνομα που είναι Γκρεγκ Χέφλι!
Μπράβο σου, Γκρεγκ!
"Χέρια από πάνα", Γκρεγκ Χέφλι!
Έτσι το κάνει ο "χέρια από πάνα"!
Ένα χειροκρότημα για τον "χέρια από πάνα"!
Άλλαξες τις συντεταγμένες στον πλοηγό για να έρθεις εδώ.
Και τώρα θ' αργήσουμε για το πάρτι της γιαγιάς.
Δεν νομίζω να προλάβουμε.
Με ρεζίλεψες μπροστά σε όλους!
Τώρα θα με ξέρουν σαν τον "χέρια από πάνα" για πάντα!
Θα ξεχαστεί.
Ξέρεις τι δεν θα ξεχαστεί; Το ότι μου είπες ψέματα.
Απλώς ήθελα ένα όμορφο οικογενειακό ταξίδι που θα περνούσαμε χρόνο μαζί.
Αλλά δεν σε νοιάζει αυτό.
Ούτε κι εσένα σε νοιάζουν αυτά που θέλω εγώ!
Αν σε ένοιαζαν δεν θα αναγκαζόμουν να έρθω κρυφά εδώ!
Παραιτούμαι.
Πάρε το κινητό μου και παίξε παιχνίδια.
Κάνε ό,τι θες.
Τέρμα οι τσακωμοί.
Θέλουμε δύο ώρες για να φτάσουμε στη γιαγιά.
Θα αργήσουμε, αλλά νομίζω θα φτάσουμε πριν τελειώσει το πάρτι.
Τουλάχιστον έχεις το βίντεο με τον Μακ Ντίγκμπι.
Τι στο...
Θα σπάσω το παγκόσμιο ρεκόρ!
Είχες ανοιχτή την μπροστινή κάμερα;
Σοβαρά;
Λάθος μου.
Γιατί κορνάρει ο βλάκας;
Άσ' τον να σε περάσει.
Μπαμπά, μάλλον πρέπει να κάνεις στην άκρη.
Τι; Γιατί;
Ο Χριστός και η Παναγία!
Αυτό δεν θα είχε συμβεί αν είχαμε φτάσει.
Παιδιά, σας έχω καλά νέα!
Μετά τη λιακάδα έρχεται η καταιγίδα!
Όλα καταστράφηκαν! Πράγματα, ρούχα, προσωπικά είδη, πάνε!
Όχι.
Βάλ' το κι αυτό μέσα.
Τι στο καλό;
Μπείτε στο αμάξι!
Είναι δικά μας αυτά!
Ναι.
Το βιβλίο της γιαγιάς! Είναι σ' εκείνη τη βαλίτσα!
Πάμε!
Εκδίκηση, αλητάκο!
Όλοι στο αυτοκίνητο!
Τρέξτε! Θα τους προλάβουμε!
Τον ξέρεις αυτόν τον τύπο;
Από πού κι ως πού να τον ξέρω;
Δεν τους βλέπω.
Θα είσαι εντάξει;
Αυτές οι φωτογραφίες είναι αναντικατάστατες.
Πραγματικά πίστευα ότι αυτό το ταξίδι θα μας έδενε σαν οικογένεια.
Θα μου γίνει μάθημα για την επόμενη φορά.
Θέλεις ένα;
Γκρεγκ, μην τους δίνεις φαγητό.
Μόνο ένα είναι.
Μιλάω σοβαρά, Γκρεγκ. Φτάνει.
Μπαμπά, μπορείς να κλείσεις την οροφή;
Την κόλλησε ο Ρόντρικ, θυμάσαι;
Δώσ' το πίσω!
-Είστε εντάξει; -Ναι, ευχαριστούμε. Μια χαρά είμαστε.
Την έχεις πολύ άσχημα.
Κι εσύ το έσκασες. Κι εσύ θα τιμωρηθείς μαζί μου.
Με τίποτα. Εδώ και χρόνια περιμένουν το χειρότερο από μένα.
Αυτή τη συμπεριφορά την περιμένουν από μένα, αλλά όχι από σένα.
Η μαμά σε βάζει να διαβάζεις βιβλία
και σου στερεί τα ηλεκτρονικά, γιατί θέλει να έχεις μια "ευτυχισμένη ζωή".
Δεν ξέρει όμως τι σημαίνει να είσαι παιδί του 20ού αιώνα.
Συγγνώμη.
Τι έκανες πάλι;
Συγγνώμη που άλλαξα τον προορισμό στον πλοηγό και που ξεγέλασα τη μαμά.
Συγγνώμη που το έσκασα. Συγγνώμη για όλα.
Το εκτιμώ αυτό, Γκρεγκ, αλλά πραγματικά ήθελα να πάμε στη γιαγιά.
Τότε ας μην τα παρατήσουμε. Ας ξεκινήσουμε για τη γιαγιά.
Και πώς θα το κάνουμε αυτό;
Μπαμπά, έκλεισες το τηλέφωνο όταν τριγυρνούσε το γουρούνι στο αμάξι;
Θα έπρεπε να το είχα κάνει, αλλά όχι.
Αν τα είχε παρατήσει ο αδερφός της γιαγιάς, ο Φρεντ,
θα τους είχαμε κερδίσει τους Βρετανούς στον Δεύτερο Παγκόσμιο;
Φυσικά όχι!
Μαμά, θα σταματήσεις ποτέ να μας βάζεις να διαβάζουμε βιβλία και να τρώμε υγιεινά,
παρόλο που αντιστεκόμαστε κάθε φορά;
Όχι βέβαια. Σας αγαπώ.
Ακριβώς. Ναι, τα πράγματα ίσως δείχνουν λίγο άσχημα,
αλλά έχουμε φτάσει ως εδώ και το πάρτι δεν έχει τελειώσει ακόμα.
Δεν πρέπει τουλάχιστον να προσπαθήσουμε;
Ο Γκρεγκ έχει δίκιο. Θα πάμε στη γιαγιά ακόμα κι αν σκοτωθούμε.
Σχεδόν το έχουμε πετύχει αυτό.
Το ψυγείο τα 'φτυσε. Έχει και απίστευτη κίνηση...
Μια φορά, δεν έφτανα το τηλεκοντρόλ,
κι έπρεπε να δω έναν τύπο που άνοιξε το καλοριφέρ για να ρίξει τη θερμοκρασία.
Ή κάτι τέτοιο.
Το έχω ακούσει αυτό. Το καλοριφέρ τραβάει τη θερμοκρασία από τη μηχανή.
Μπράβο το αγόρι μου!
Με την κίνηση τι θα γίνει;
Μπορούμε να αλλάξουμε διαδρομή.
Ας το κάνουμε.
Ένα, δύο, τρία.
Χέφλι!
Κρατηθείτε.
Δεν έχω ξαναζήσει τέτοια ζέστη!
ΡΟΛΑ ΚΑΝΕΛΑΣ
ΠΡΟΣΟΧΗ ΚΥΝΗΓΕΤΙΚΗ ΠΕΡΙΟΧΗ
Κοίτα.
Δεν μου αρέσει αυτό.
Είδα μια ταινία,
που κάποιοι μεταλλαγμένοι βλάχοι οδήγησαν μερικούς τουρίστες εκτός εθνικής.
Για ποιο λόγο;
Για να τους κυνηγήσουν και να τους φάνε.
Ρόντρικ, τρομάζεις τον Μάνι. Σταμάτα.
Ήταν αληθινή ιστορία.
Με πυροβόλησαν!
Ο εγκέφαλός μου! Ο όμορφος εγκέφαλός μου!
Ρόντρικ, δεν σε πυροβόλησαν!
Είμαι πολύ νέος για να πεθάνω!
Δεν θα παίξω ποτέ στο Ozzfest.
Δεν θα ζήσω για να δω τους Löded Diper στο Hall of Fame του Rock and Roll!
Δεν θα επισκευάσω ποτέ το βανάκι!
Ο εγκέφαλός μου!
Παιδί τέρας!
Κολλήσαμε!
Βγείτε όλοι έξω. Όσο λιγότερο βάρος, τόσο το καλύτερο.
Θα το γκαζώσω!
Εμπρός!
Τέλεια, είμαστε έτοιμοι!
Μα τι κάνατε;
Κοιτάξτε. Ένας πιο κεντρικός δρόμος.
Ευτυχώς.
Αδύνατο! Μπαμπά, σταμάτα εδώ!
Κοιτάξτε.
Οι μουσάτοι.
Αν μπουν σε τζακούζι, θα κάνουν ώρες να βγουν.
Έχω ένα σχέδιο.
Είναι ανοιχτό.
Δεν μου αρέσει αυτό καθόλου.
Απλώς να πάρουμε τα πράγματά μας. Ψάξτε.
Θεέ μου!
Είμαστε χάλια.
Μαμά, μοιάζεις με τη γυναίκα από το Mad Max.
Τη Σαρλίζ Θερόν;
Όχι. Την ηλικιωμένη.
Αυτή που την πάτησε το βυτίο. Την πάτησε σαν ζώο.
Πάμε στο μπάνιο να πλυθούμε λίγο.
Καλή ιδέα. Μην πάμε στη γιαγιά μοιάζοντας με κουφάρια.
Θα πάω τον Μάνι στο αυτοκίνητο.
Το βαν! Γι' αυτό δεν βρίσκουμε τα πράγματα. Τα έχουν ακόμα στο βαν! Πάμε!
-Πρέπει να κατουρήσω. -Κι εγώ.
Κρατήστε τσίλιες ο ένας στον άλλο. Θα σας βρω έξω.
Το βιβλίο της γιαγιάς! Ναι!
Πάμε να πάρουμε τη βάρκα.
Έι, ο Ρόντρικ είμαι. Ο αδερφός σου.
Μου έκοψες τη χολή!
Ήθελα να σου πω ότι οι μουσάτοι μπαίνουν στο δωμάτιο.
Καλή τύχη, Γκρέγκι. Μακάρι να μπορούσα να πω ότι χάρηκα.
Πρέπει να μάθουν να συμμαζεύουν τα παιδιά.
Δεν έπλυνε καν τα χέρια του.
Τι στο καλό;
Τα μάτια μου!
Βάλε μπροστά!
Μπείτε όλοι μέσα!
Θα σας βρω, αλήτες!
Θα σας κυνηγήσω!
Αλήθεια; Τότε θα χρειαστείς αυτά!
Εδώ είναι!
Πάνα! Μια πάνα! Είναι μια πάνα!
Μια πάνα!
Εδώ τελειώνει η άσφαλτος.
Έλα, καλό μου! Ανέβα!
Σκοτώσαμε το αμάξι.
Λυπάμαι, γλυκιά μου.
Κοιτάξτε!
Αυτό δεν είναι το σπίτι της γιαγιάς;
Νομίζω πως ναι.
Άρα, έχουμε σχεδόν φτάσει.
Γκρεγκ, το αμάξι δεν παίρνει μπροστά.
Δεν χρειάζεται, μπαμπά. Απλώς να κυλήσει θέλουμε.
Αν σπρώξουμε όλοι, μπορεί να περάσει τον λόφο.
Μετά αναλαμβάνει η βαρύτητα και φτάνουμε στο σπίτι της γιαγιάς.
Ίσως είναι η χειρότερη ιδέα που έχω ακούσει στη ζωή μου.
Αγόρια, μόλις αρχίσει να τσουλάει, θέλω να μπείτε μέσα. Εντάξει;
Με το τρία, πάμε! Ένα, δύο, τρία!
Ελάτε, σπρώξτε!
Μπράβο! Αυτό είναι! Πάμε!
Έπιασε!
Έλα, Γκρεγκ!
Δεν θα τα καταφέρω!
Τρέξε, Γκρεγκ!
Άντε!
Ωχ!
Γκρεγκ;
Χρόνια πολλά, γιαγιά!
Τι ωραία έκπληξη!
Γκρεγκ;
Γκρεγκ! Είσαι καλά;
Θεέ μου!
Είπες ότι ήθελες να τη βρέξεις φέτος το καλοκαίρι.
Χρόνια πολλά, γιαγιά.
-Εντάξει. -Συγγνώμη.
Τελικά η εκδρομή ήταν μια από τις καλύτερες ιδέες που είχε η μαμά.
Και να σας πω κάτι; Ήταν πολύ ωραίο πάρτι.
Να ζήσεις γιαγιάκα
Και αφού επισκευάσαμε το αμάξι
και βγάλαμε τη βάρκα από την πισίνα, πήραμε τον δρόμο της επιστροφής.
Δηλαδή, νομίζαμε ότι φτιάχτηκε το αμάξι.
Δεν έχω καθόλου σήμα.
Κοιτάξτε, ένα αμάξι!
Γεια σας!
24ωρος γερανός
Γεια σας.
Ευχαριστούμε που σταματήσατε.
Δεν μιλάμε Ισπανικά.
Ευχαριστώ που σταμάτησες.
Με λένε Μάνι Χέφλι.
Το αμάξι μας χάλασε
και χρειαζόμαστε τη βοήθειά σου.
Εξακολουθούμε να μην μιλάμε Ισπανικά.
Με κάνεις τόσο περήφανη.
Έκανα κακά μου.
Τόσο περήφανη.
Ελπίζω να είστε χαρούμενοι. Ο αδερφός σας είναι πανέξυπνος.
Ελπίζω να ξέρει πού πηγαίνει.
Πιο γρήγορα!
Ναι. Φυσικά, Μάνι.
Όλο ευθεία;
Φτάνουμε.
Δεν το πιστεύω.
ΜΙΚΡΑ ΠΛΑΣΜΑΤΑΚΙΑ ΖΩΟΛΟΓΙΚΟΣ ΚΗΠΟΣ
Εδώ είναι;
Ναι, φτάσαμε!
Ευχαριστώ, κύριε Λουίς.
Όταν γυρίσαμε σπίτι, όλοι ήταν ευχαριστημένοι.
Ο μπαμπάς είπε στο αφεντικό του ότι ήθελε περισσότερο χρόνο με την οικογένεια,
γεγονός που χαροποίησε τη μαμά.
Και δάνεισε στον Ρόντρικ λεφτά για να επισκευάσει το βανάκι του,
σε ανταλλαγή με τον καθαρισμό του οικογενειακού αμαξιού.
Πιστέψτε με. Αυτές οι διακοπές δεν ήταν ούτε στο ελάχιστο τέλειες.
Αλλά ένα πράγμα που μου δίδαξε η εκδρομή,
είναι ότι λίγος χρόνος με την οικογένεια δεν κάνει κακό.
Και καταλήξαμε με άφθονο υλικό
για το δικό μας λεύκωμα αναμνήσεων.
Δεν θα κερδίσουμε βραβείο για την καλύτερη οικογένεια της χρονιάς,
αλλά το ταξίδι μας ήταν σίγουρα περιπετειώδες.
Ανυπομονώ να δω πού θα πάμε του χρόνου.
Όπου κι αν πάμε, αεροπορικώς θα πάμε!
Κοίτα να μαθαίνεις, αδερφέ! Κοίτα να μαθαίνεις!
Κυρίες μου! Η μπάντα μου παίζει στο πλυντήριο το σαββατοκύριακο.
Είσαι ο "χέρια από πάνα";
Ναι, αυτός είναι.
-Θεέ μου! -Μπορούμε να βγάλουμε μαζί φωτογραφία;
Φυσικά.
Το ημερολόγιο Ενός Σπασίκλα Θα Πάει Μακριά Η Βαλίτσα;
ΑΠΟΔΟΣΗ ΔΙΑΛΟΓΩΝ: ΤΣΟΥΤΣΟΥ ΕΛΙΝΑ